مرشد الاخوان المسلمين هو لقب بياخده رئيس جماعة الاخوان المسلمين. من شروط اللى ياخد المنصب ده انه يكون مصرى و اخ عامل فى الجماعة لمدة مش اقل من 15 سنة بالتقويم الهجرى و ميكونش اصغر من 40 سنة هجرية و لازم يكون فاضى و متفرغ للمنصب ده.، و بعد ما يتم انتخابه من اعضاء مكتب الارشاد بيبايعه اعضاء الجماعة و المرشد بيكون فى منصبه لمدة 6 سنين، قابلة للتجديد مرة واحدة ، المرشد العام بيختار نائب او اكتر من نائب من اعضاء مكتب الارشاد. من سنة 1995 الاخوان بقوا بيختاروا المرشد العام من خلال انتخابات بين اعضاء مكتب إلارشاد بدل مجلس الشورى العام ، بعد ما قبضت الحكومه المصريه على اعضائه فى اجتماع سنة 1995 و اتحولوا لمحاكمات عسكرية و اتحكم على عدد منهم من 3 ل5 سنين سجن. محمد بديع: المرشد العام للجماعة، وعضو مكتب الإرشاد العالمي من 2007. محمد مهدى عاكف المرشد العام السابق للجماعة. راشد الغنوشى: هو سياسي ومفكر اسلامي تونسي، وزعيم حركة النهضة التونسية. ابراهيم منير: مصري مقيم فى لندن المتحدث باسم الإخوان المسلمين بأوروبا. عبد المجيد ذنيبات: المراقب العام السابق للإخوان المسلمين فى الأردن.